De var begge tiltalt for røveri mod en Spar Nord Bank i Sæby i august. Nu er de begge blevet idømt halvandet års fængsel.

Steffan Palmelund Christensen og Johnny Danielsen parkerede tæt på banken i Sæby, og begik herefter røveri mod Spar Nord. De var begge maskerede og den ene bar en kniv og truede sig til 35.050 kr. Det skete den 8. august 2011. Nu er de begge blevet idømt halvandet års fængsel af retten i Hjørring. Jonhny Danielsen har anket dommen, mens Steffan Palmelund Christensen har accepteret dommen. Det var Steffan Palmelund Christensen, der sad i bilen, mens røveriet fandt sted, og han hævder ikke at have noget med røveriet at gøre. - Hovedsagen er, at de er dømt, men jeg synes, at straffen var i den milde ende, siger anklager Peter Rask til TV2/Nord.